બજારમાં ઝડપી ઘટાડા વચ્ચે ડીએચએફએલનો શેર 60% તૂટી ગયો હતો. બેન્કિંગ કંપનીઓ અને હાઉસિંગ કંપનીઓના શેરમાં સૌથી વધુ ધોવાણ જોવા મળ્યું હતું. દરમિયાન યસ બેન્કનો શેર 30%થી વધુનો કડાકો બોલી ગયો હતો. યસ બેન્કના સીઈઓ રાણ કપૂરનો કાર્યકાળ સમયથી વહેલો પૂર્ણ કરવા માટે આરબીઆઈના નિર્ણયને પગલે યસ બેન્કના શેરમાં ગાબડું જોવા મળ્યું હતું. કપૂર 31 જાન્યુઆરી 2019ના નિવૃત થવાના હતા પરંતુ આરબીઆઈએ તેમને ત્રણ વર્ષની ટર્મ પૂર્ણ કરતા રોક્યા છે. યસ બેન્કના માર્કેટ કેપમાં એક જ ઝાટકમાં 21,700 કરોડનું ધોવાણ થયું હતું.